योगा एंड फिलासफी में अब पीजी डिप्लोमा का नया कोर्स
रायपुर| राज्य के कुछ कालेजों में अब योगा एंड फिलासफी के नए कोर्स शुरू किए जा रहे हैं। इसमें पीजी डिप्लोमा की उपाधि मिलेगी। उच्च शिक्षा विभाग ने इसका कोर्स शुरू करने नेताजी सुभाष कालेज बेलभाटा अभनपुर को 40 सीटों के साथ अनुमति दी है। कालेज प्रबंधन को इस कोर्स के शिक्षकों, स्टाफ, पुस्तकों व अन्य सामग्रियों का इंतजाम करने को कहा गया है। इसी तरह राजधानी के अग्रसेन महाविद्यालय को योगा में पीजी डिप्लोमा का नया कोर्स शुरू करने की अनुमति दी है। इसकी शुरूआत 30 सीटों से की जा रही है। 2017-18 के सत्र से ही ये नए कोर्स इन कालेजों में प्रारंभ हो जाएंगे।
mag_Deva hin_Deva